6 แบดมินตันไทย ล่าแชมป์ เวิลด์ ทัวร์ ไฟนอลส์ 2018
เหลือเวลาอีก เพียง 3 วันเท่านั้น ศึกตบลูกขนไก่รายการใหญ่ส่งท้ายปี ก็จะเปิดฉากขึ้นแล้ว ในการแข่งขันแบดมินตัน เอชเอส บีซี เวิลด์ ทัวร์ ไฟนอลส์ 2018 ชิงเงินรางวัลรวม 1,500,000 เหรียญสหรัฐฯ ระหว่างวันที่ 12-18 ธ.ค.นี้ ที่เมืองกวางโจว ประเทศจีน,ศึกครั้งนี้เป็นการรวบรวมนักตบลูกขนไก่ชื่อดัง ที่ทำคะแนนสะสมติดอันดับ 1-8 ของโลกประจำปี ในแต่ละประเภทมาประชันฝีมือ แย่งชิงความเป็นหมายเลข 1,ชายเดี่ยวนำมาโดยโจว เทียนเฉิน จากไต้หวัน, เคนโตะ โมโมตะ มือดีจากญี่ปุ่น ส่วนหญิงเดี่ยวสุดเข้มข้นมีทั้งไท่ ซือ อิง จากไต้หวัน, โนโซมิ โอกูฮาระ กับ อากาเนะ ยามากูชิ จากญี่ปุ่น, เฉิน ยู่ เฟย จากจีน, พูสาร์ลา เวนกาตา สินธุ จากอินเดีย เป็นต้น,สำหรับนักกีฬาไทยไม่น้อยหน้า ผ่านเข้ามาถึงรายการนี้ทั้งหมด 4 ประเภท รวม 6 คนด้วยกัน,มี เมย์ รัชนก อินทนนท์ นำทัพหญิงเดี่ยว ร่วมด้วย กัน กันตภณ หวังเจริญ ชายเดี่ยว, กิ๊ฟ จงกลพรรณ กิติธารากุล กับ วิว รวินดา ประจงใจ หญิงคู่ และ บาส เดชาพล พัววรานุเคราะห์ กับ ปอป้อ ทรัพย์สิรี แต้รัตนชัย คู่ผสม,คุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทยฯ กล่าวว่า เป็นเรื่องน่ายินดีที่ในครั้งนี้เป็นครั้งแรกในรอบ 5 ปีที่นักแบดมินตันไทยคว้าสิทธิ์เข้าร่วมได้ถึง 4 ประเภท,สำหรับ เมย์ รัชนก เป็นนักแบดมินตันที่น่าชื่นชม ยืนระยะรักษาระดับการเล่นได้ดี แข่งขันรายการนี้เป็นครั้งที่ 6 ในรอบ 7 ปี เมย์ คว้าแชมป์ 1 รายการในปีนี้ ให้กำลังใจและเชื่อว่าเมย์จะทำผลงานเข้ารอบชิงชนะเลิศ หรือคว้าแชมป์เป็นของขวัญปีใหม่ให้กับแฟนกีฬาชาวไทย,ขณะที่ กัน กันตภณ เป็นดาวรุ่งที่ฟอร์มแรงขึ้นมา เริ่มต้นปีด้วยอันดับ 58 ของโลก ปัจจุบันเป็นมืออันดับ 17 ของโลก เป็นโอกาสดีที่ กัน จะเก็บเกี่ยวประสบการณ์ เตรียมความพร้อมเก็บคะแนนสะสมมุ่งสู่โอลิมปิกเกมส์ 2020,เช่นเดียวกับหญิงคู่ กิ๊ฟกับวิว ที่มุ่งมั่นเตรียมตัวฝึกซ้อมอย่างหนักสำหรับรายการนี้ ประสบการณ์ที่ทั้งคู่ได้รับมาตลอดสามารถสู้กับนักกีฬาระดับท็อปของโลกได้ดีขึ้น,และคู่ผสมบาสกับปอป้อ โชว์ฟอร์มร้อนแรง ปราบมือชั้นนำได้มากมาย เชื่อว่ารายการนี้ คู่ผสมไทยในฐานะมือวางอันดับ 3 จะผ่านเข้าสู่รอบรองชนะเลิศ มีลุ้นเข้ารอบชิงชนะเลิศ และอาจสร้างประวัติศาสตร์คว้าแชมป์รายการนี้ได้,เชื่อว่าทั้ง 6 คน จะทำผลงานได้อย่างดีใน รูปแบบการแข่งขันที่จะแบ่งสายเป็น 2 สาย สายละ 4 คน/คู่ แข่งแบบพบกันหมดในสาย นำอันดับ 1 และ 2 ในสาย ผ่านเข้าสู่รอบรองชนะเลิศ จะเห็นได้ว่าในรอบแรกต้องลงเล่นถึง 3 นัด แต่ละคน/คู่ ต้องพบกับนักกีฬาระดับท็อปของโลกด้วยกันทั้งนั้น ทำให้ต้องมีการเตรียมสภาพร่างกาย ตลอดจน ความฟิตซ้อมที่สมบูรณ์เต็มที่ คุณหญิงปัทมากล่าว,ขณะที่ เมย์ รัชนกกล่าวว่า ปีนี้ถือว่าไม่หนัก แต่ก็ไม่เบาทีเดียวนัก คิดว่าถ้าเล่นในฟอร์มของตนเอง หรือเล่นให้เป็นตัวเองที่สุดน่าจะทำผลงานได้ดี,จะต้องผ่านเข้ารอบ 4 คนสุดท้ายเป็นอันดับแรกให้ได้ก่อน ส่วนเป้าหมายต่อไปคือ การคว้าแชมป์ส่งท้ายปีให้ได้ เพื่อเป็นของขวัญให้กับแฟนๆแบดมินตันไทย รัชนกกล่าว,เรียกได้ว่าในปีนี้นักตบลูกขนไก่ไทยทั้ง 4 ประเภท สร้างผลงานได้ดีขึ้นต่อเนื่องตามลำดับ สู้กับคู่แข่งได้สมน้ำสมเนื้อ ทำให้มีโอกาสไม่น้อยกับการสร้างประวัติศาสตร์คว้าแชมป์มาครอง,แฟนกีฬาที่สนใจ ติดตามชมได้ทางทรูวิชั่นส์ ที่จะถ่ายทอดสดความมันตลอดรายการ,พลาดไม่ได้เด็ดขาด,กัญจน์ ศิริวุฒิ เรื่อง
เหลือเวลาอีก เพียง 3 วันเท่านั้น ศึกตบลูกขนไก่รายการใหญ่ส่งท้ายปี ก็จะเปิดฉากขึ้นแล้ว ในการแข่งขันแบดมินตัน เอชเอส บีซี เวิลด์ ทัวร์ ไฟนอลส์ 2018 ชิงเงินรางวัลรวม 1,500,000 เหรียญสหรัฐฯ
แบดมินตัน,กัญจน์ ศิริวุฒิ,ฮอตสปอร์ต,เอชเอส บีซี เวิลด์ ทัวร์ ไฟนอลส์ 2018